OpenLLM-France/wikimedia huggingface dataset:
# Objecte BL Lac

Un objecte BL Lac o objecte BL Lacertae és un tipus de galàxia activa amb un nucli que rep aquest nom del seu prototip, BL Lacertae. A diferència d'altres tipus de nuclis de galàxies actives, els BL Lac es caracteritzen per una variabilitat de l'amplitud del flux molt gran i ràpida i la polarització òptica. A causa d'aquestes propietats originalment es va creure que el prototip de la classe (BL Lac) era una estrella variable. Quan es compara amb altres nuclis actius més lluminosos (quàsars) de fortes línies d'emissió, els objectes BL Lac tenen un espectre dominat per un continu no termal.
En l'esquema unificat dels nuclis actius galàctics la fenomenologia nuclear dels BL Lacs s'interpreta pels efectes del doll relativista que apunta a l'observador. Es creu que els BL Lacs són intrínsecament idèntics a les radiogalàxies de baixa potència però amb el doll alineat amb la línia de visió de l'observador. Aquests nuclis actius estan allotjats en galàxies esferoïdals massives. Des del punt de vista de la classificació AGN els BL Lacs són un subtipus de blàzar. Tots els BL Lacs coneguts són associats amb fonts de ràdio de nuclis dominats, molts d'ells exhibint moviment superlumínic.
Alguns exemples d'objectes BL Lac són el mateix BL Lacertae, OJ 287, AP Librae, PKS 2155-304, PKS 0521-365, Markarian 421, 3C 371, W Com, ON 325 i Markarian 501.

## Referències

* ↑ Stein, W A; O'Dell, S L; Strittmatter, P A «The BL Lacertae Objects». Annual Review of Astronomy and Astrophysics. Annual Reviews, 14, 01-09-1976, pp. 173–195. Arxivat de l'original el 2018-05-18. Bibcode: 1976ARA&A..14..173S. DOI: 10.1146/annurev.aa.14.090176.001133 [Consulta: 8 març 2014].

## Bibliografia

* Marscher, A P; et al. «The inner jet of an active galactic nucleus as revealed by a radio-to-gamma-ray outburst». Nature, 452, 7190, 24-04-2008, pp. 966–969. Bibcode: 2008Natur.452..966M. DOI: 10.1038/nature06895.
* Padovani, Paolo; Giommi, Paolo «A Sample-Oriented Catalogue of BL Lacertae Objects». Monthly Notices of the Royal Astronomical Society, 277, 4, 15-12-1995, pp. 1477–1490. arXiv: astro-ph/9511065v1. Bibcode: 1995MNRAS.277.1477P.

## Vegeu també

* Blàzar

## Enllaços externs

* ZBLLAC Arxivat 2012-02-16 a Wayback Machine. - A spectroscopic library of BL Lac objects
# Ibis blanc

«Ibis blanc» té aquests significats:
* Ibis blanc americà (Eudocimus albus), espècie d'au de la família dels tresquiornítids que viu entre la costa atlàntica dels Estats Units fins als tròpics americans
* Ibis blanc australià (Threskiornis molucca), espècie d'au de la família dels tresquiornítids (Threskiornithidae) que va ser considerat coespecífic amb l'ibis sagrat
# Campillo de Dueñas

Campillo de Dueñas és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 165 | 151 | 119 | 111 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].

## Vegeu també

* Castell de Zafra, castell del segle xii al municipi de Campillo de Dueñas
# TweetDeck

TweetDeck és una aplicació d'escriptori creada per a xarxes socials com Twitter, Facebook, LinkedIn, MySpace, Google Buzz i Foursquare. Aquest petit sistema es controla a través del compte original de Twitter i les funcions que presta aquesta aplicació són diverses. És l'aplicació per Twitter més popular, en tan sols dos anys des de la seva creació ja porta més de 15 milions de descàrregues com a client d'escriptori. L'aplicació per l'iPhone ha sigut descarregada 2,5 milions de vegades i 4 milions de tweets i d'altres actualitzacions s'envien diàriament a través d'aquesta. Un dels major avantatges és la seva compatibilitat amb els diversos sistemes operatius.

## Prestacions

* És molt fàcil d'instal·lar i funciona en Windows, Mac OS, i Linux.
* En una sola pantalla, es poden veure els twitts de les persones a les quals un segueix, els twitts on algú ens anomena i un sistema de missatgeria instantània a la xarxa de persones que es segueixen.
* Té una funció que permet fer més petita l'adreça web, cosa que permet posar-la sense problemes al Twitter.
* Té una funció anomenada Twitter Search, que serveix per cercar qualsevol text dins del món de Twitter.
* Permet marcar com a favorits els twitts que ens agradin, i desar-los per una posterior lectura.
* Té una funció anomenada TwitScoop on es mostren els temes més de moda que circulen per Twitter.
* Està integrat amb Facebook i es té l'opció de poder visualitzar tots els twitts al compte de Facebook automàticament, a més de poder veure les últimes actualitzacions.

## Interfície

La interfície està distribuïda en columnes que presenten diversa informació, tot això depèn de la xarxa que es vulgui visualitzar. Es tindrà una columna principal on es barregen totes les línies originals d'informació de les xarxes socials, perquè es puguin revisar, totes estan ordenades per temporalitat i diferenciades per colors representatius en una única columna.

## Referències

* ↑ «Administra tus redes sociales con Tweetdeck» (en castellà). Arxivat de l'original el 2013-10-25.
* ↑ «Tweetdeck - wikio». Arxivat de l'original el 2010-08-21.
* ↑ «How to use TweetDeck». Arxivat de l'original el 2017-12-28. [Consulta: 26 desembre 2017].

## Enllaços externs

* Home TweetDeck
* TweetDeck Blog
# Les Aulines

Les Aulines és un mas al veïnat de Sant Pere Despuig (la Vall de Bianya, la Garrotxa) catalogat a l'Inventari del Patrimoni Arquitectònic de Catalunya.

## Arquitectura

Té planta rectangular i teulat a dues aigües amb els vessants vers les façanes laterals. Va ser bastit amb pedra ben tallada per als cantoners. És de remarcar la façana de migdia amb dos grans arcs cegats a la planta baixa, una galeria de quatre arcades de mig punt al primer pis i quatre arcades més al pis superior, essent més àmplies les dues centrals que les restants laterals. La casa disposa d'una àmplia era de batre i d'una pallissa.

## Història

La família Soler va adquirir als Bianya, en lliure i franc alou, la propietat de Sant Pere del Puig. En morir Arnau de Soler, deixà la Casa del Puig a l'hereu Bertran, consignant la corresponent legítima al seu altre fill, Ramon, militar. Aquest va morir carregat de deutes, pel qual la seva vídua va vendre al seu cunyat tot quan posseïen a Sant Pere de Bianya pel preu de 4.900 sous barcelonesos. En Bertran va signar la venda a favor de fra Guillem, abat de Camprodon, el 25 de febrer de 1276, anant compresos els masos (Crosa, Llac, Carrera, Aulines, Bosc, Masoveria i Soler) com també els drets que pogués tenir sobre el mas Brugada amb tots llurs feus i alous, per 10.250 sous.

## Referències

* 1 2 «Mas de les Aulines». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 octubre 2016].
# La Chapelle-Felcourt

La Chapelle-Felcourt és un municipi francès, situat al departament del Marne i a la regió del Gran Est. L'any 2018 tenia 49 habitants.

## Demografia

El 2007 tenia 70 habitants que vivien en 24 famílies. Hi havia 34 habitatges: 25 habitatges principals, dues segones residències i set desocupats.

## Economia

El 2007 la població en edat de treballar era de 39 persones, de les quals 28 eren actives. Hi havia una empresa de construcció, dues empreses de comerç i reparació d'automòbils i una de serveis.
L'any 2000 hi havia set explotacions agrícoles.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
# Operació Trenc d'Alba

Operació Trenc d'Alba (títol original: Operation: Daybreak) és una pel·lícula dirigida per Lewis Gilbert, estrenada el 1975. Ha estat doblada al català. El film es basa en la història real de l'assassinat de Reinhard Heydrich a Praga el 1942, l'Operació Antropoide.

## Argument

El 1942, el general de les SS Reinhard Heydrich és nomenat governador de la Txecoslovàquia ocupada pels nazis. Però un grup de set soldats txecs, exiliats al Regne Unit, són enviats al seu país per eliminar-lo. La pel·lícula detalla la planificació de l'atemptat, la seva execució i la dura repressió que van patir els txecs després de la mort de Heydrich.

## Repartiment

* Timothy Bottoms: Jan Kubis
* Martin Shaw: Karel Čurda
* Joss Ackland: Janák
* Anthony Andrews: Jozef Gabčík
* Anton Diffring: Reinhard Heydrich
* Cyril Shaps: pare Petrek
* George Sewell: Heinz Panwitz
* Reinhard Kolldehoff: Fleischer
* Kika Markham: la dona de Curda
* Philip Madoc: l'intèrpret
* Nigel Stock: Cyril Cross
* Vernon Dobtcapf: Pyotr

## Altres films amb el mateix argument

* Hangmen Also Die! de Fritz Lang, 1943
* Hitler's Madman de Douglas Sirk, 1943
* Atentát, un film txec de Jiří Sequens, 1964
* Lidice de Petr Nikolaev, 2011
* Opération Anthropoïde: éliminer el SS Heydrich, un documental de Jarmila Buzkova, 2013

## Referències

* ↑ «Operació Trenc d'Alba». esadir.cat.
* ↑ «Operation daybreak». The New York Times.
# Iholdi

Iholdi (en francès i oficialment Iholdy), és un municipi de la Nafarroa Beherea (Baixa Navarra), un dels set territoris que formen Euskal Herria, al departament dels Pirineus Atlàntics i a la regió de la Nova Aquitània. Limita amb les comunes d'Armendaritze al nord-est, Heleta al nord-oest, Irisarri a l'oest, Landibarre al sud-est i Suhuskune al sud.

## Demografia

Evolució demogràfica :
| 1896 | 1901 | 1936 | 1954 | 1962 | 1968 | 1975 | 1982 | 1990 | 1999 |
| 820 | 806 | 702 | 591 | 554 | 522 | 525 | 505 | 527 | 412 |
| A partir de 1962, el cens té en compte la població resident definida com a "Population sans doubles comptes" per l'INSEE |||||||

## Patrimoni religiós

| Estela discoïdal de 1597 | Una altra estela discoïdal | Una altra estela discoïdal |
# Campionat britànic de motocròs 1965

La temporada de 1965 del Campionat britànic de motocròs, anomenat a l'època ACU Scramble Drivers' Star, fou la 14a edició d'aquest campionat, organitzat per l'ACU.

## Classificació final
### 500cc

| Posició | Pilot | Motocicleta | Punts |
| 1 | Jeff Smith | BSA | 30 |
| 2 | Vic Eastwood | BSA | 24 |
| 3 | Dave Bickers | ČZ | 22 |
| 4 | Jerry Scott | BSA | 9 |
| 5 | Arthur Lampkin | BSA | 6 |
| 6 | Alan Lampkin | BSA | 6 |
| 7 | Dave Nicoll | Matchless | 4 |
| 8 | John Giles | Triumph | 3 |
| 9 | Andy Lee | Matchless | 3 |
| 10 | Derek Rickman | Metisse | 3 |
* ↑ Segons una altra font, Vic Eastwood i Dave Bickers empataren a punts en la segona posició.

### 250cc

| Posició | Pilot | Motocicleta | Punts |
| 1 | Dave Bickers | Greeves | 36 |
| 2 | Bryan Goss | Husqvarna | 22 |
| 3 | Alan Clough | Greeves | 14 |
| 3 | Freddie Mayes | Greeves | 14 |
| 5 | Don Rickman | Bultaco | 6 |
| 6 | John Done | Greeves | 6 |
| 7 | John Griffiths | Dot | 4 |
| 8 | Ernie Greer | Dot | 4 |
| 9 | Pat Lamper | Greeves | 3 |
| 10 | Malcolm Davis | Greeves | 2 |
* ↑ Alan Clough i Fred Mayes empataren a punts en la tercera posició

## Referències

* ↑ Berry 2011
* «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
* Berry, Ian. «ACU Scramble Drivers' Star Winners 1960-65». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 12. ISBN 978-0-9564975-3-6.
# Esteve Munràs

Esteve Munràs (Barcelona, 1798 - 1850) va ser un artista de Califòrnia nascut a Catalunya, conegut sobretot pels seus frescos de colors intensos que adornen l'església de la Missió San Miguel Arcángel a San Miguel, Califòrnia.

## Primers anys de vida

Munràs va néixer a Barcelona l'any 1798, fill de Salvador Munràs i Engràcia Estany. Després d'haver estudiat art, Munràs va emigrar de jove a l'Alta Califòrnia i finalment es va establir a la capital, Monterey.
Munràs era comerciant de pells de bestiar i sèu, productes que elaborava al seu Rancho San Vicente. Va construir la Casa Munràs, el primer edifici que es va construir fora de les muralles del Presidio Real de San Carlos de Monterey, on va establir una pròspera casa comercial annexa a la casa familiar. Munràs va importar mobles i articles de primera necessitat per a la llar dels primers colons de Monterey, la primera capital de Califòrnia. La seva dona, Caterina Manzanelli de Munràs (a vegades anomenada Catalina o Catarina Manzanelli y Ponce de León), va ser concessionària de Rancho Laguna Seca i Rancho San Francisquito .

## Carrera

A petició del sacerdot de la missió, el pare Joan Cabot, també natural de Barcelona, Munrás va viatjar a la Missió San Miguel Arcángel, al nord de Paso Robles, a la primeria de la dècada del 1820. Els coneguts "murals de Munràs" (escenes de temàtica religiosa de la Missió) van ser elaborats per pintors de la comunitat nadiua (salinans) sota la seva direcció.
Els seus dissenys reflecteixen els gustos neoclàssics de l'època, i el retaule major indica que l'artista coneixia l'estil de decoració de les esglésies mexicanes d'aquella època. L'interior s'ha mantingut intacte i s'ha conservat en l'estat original.
Munràs va morir el 1850 a Monterey. Seguint la seva última voluntat, la seva dona Caterina Munràs va convertir una part del seu Rancho San Vicente en una ciutat, i va fundar així Soledad, Califòrnia.

## Vida personal

Munràs estava casat amb Caterina Manzanelli y Ponce de León, amb qui va tenir diversos fills, entre els quals Concepció Munràs McKee.

## Presència actual a Monterey

Actualment, la ciutat de Monterey li té dedicat un carrer, Munras Avenue, que porta fins a la Casa Munras (avui, un restaurant i hotel).

## Referències

* ↑ «La petjada catalana – Històries de catalans que han deixat petjada a l'exterior, indrets del món amb petjada catalana». [Consulta: 9 octubre 2023].
* 1 2 Mission Nuestra Señora de la Soledad - Marriage Records
* ↑ «San Carlos Borroméo de Carmelo Mission: The Munrás Family Heritage Museum». Arxivat de l'original el 17 febrer 2010. [Consulta: 26 agost 2016].
* ↑ «Munras, Catarina Manzanelli. - Social Networks and Archival Context». [Consulta: 9 octubre 2023].
* ↑ The Munras Murals
* ↑ Field, Maria Antonia. Chimes of Mission Bells: An Historical Sketch of California and Her Missions. Philopolis Press, San Francisco, CA, 1914.
* ↑ Soul of CA - Soledad
# Jebina Yasmin Islam

Jebina Yasmin Islam (segle XX) és una activista britànica contra la violència i discriminació.
La seva germana, Sabina Nessa, professora de primària a l'escola Rushey Green de Catford, va ser assassinada en un parc de Londres el 17 de setembre de 2021. Des d'aquell moment Jebina Yasmin Islam va alçar la veu contra la violència i la discriminació. Va fer campanya perquè la llei obligués els acusats a comparèixer als jutjats, ja que l'autor confés no va assistir a la lectura de la sentència. També va criticar el govern per aprofitar l'assassinat per fer-se publicitat i per no fer més contra la violència masclista. Va denunciar discriminació racial, en considerar que si la germana hagués estat blanca se n'hauria parlat més, posant com exemple el cas de Sarah Everard, assassinada sis mesos abans.

## Referències

* 1 2 «BBC 100 Women 2022: Who is on the list this year? - BBC News» (en anglès britànic). [Consulta: 11 desembre 2022].
* ↑ «Sabina Nessa's sister says 'my whole world just crumbled down' as she pays tribute to murdered schoolteacher» (en anglès). [Consulta: 29 gener 2023].
* ↑ Keedy, Chloe. «Sabina Nessa's sister: 'Every woman whose life is taken should be front page'» (en anglès), 11-04-2022. [Consulta: 29 gener 2023].
* ↑ Bolton, Will «Sabina Nessa’s sister says offenders found guilty should be forced to attend court» (en anglès). The Telegraph, 11-04-2022. ISSN: 0307-1235.
* 1 2 «Sabina Nessa’s sister says outcry would have been greater if she were white» (en anglès), 11-04-2022. [Consulta: 29 gener 2023].
# Campionat britànic de motocròs 1968

La temporada de 1968 del Campionat britànic de motocròs fou la 17a edició d'aquest campionat, organitzat per l'ACU. D'ençà d'aquella temporada, les curses puntuables canviaren de format i passaren a fer-se a dues manegues, de 30 minuts més dues voltes cadascuna.

## Classificació final

Font:

### 500cc

| Posició | Pilot | Motocicleta | Punts |
| 1 | John Banks | BSA | 56 |
| 2 | Vic Eastwood | Husqvarna | 43 |
| 3 | Dave Nicoll | BSA | 33 |
| 4 | Keith Hickman | BSA | 26 |
| 5 | Jeff Smith | BSA | 21 |
| 6 | Alan Clough | Husqvarna | 14 |
| 7 | Don Rickman | Metisse | 11 |
| 8 | Malcolm Davis | AJS | 6 |
| 9 | Arthur Browning | Greeves | 6 |
| 10 | Terry Challinor | Sprite | 6 |

### 250cc

| Posició | Pilot | Motocicleta | Punts |
| 1 | Malcolm Davis | AJS | 45 |
| 2 | Don Rickman | Bultaco | 34 |
| 3 | Andy Roberton | Husqvarna | 29 |
| 4 | Arthur Browning | Greeves | 21 |
| 5 | Freddie Mayes | ČZ i Montesa | 20 |
| 6 | Vic Allan | Greeves | 19 |
| 7 | Dick Clayton | AJS | 17 |
| 8 | Alan Clough | Husqvarna | 16 |
| 9 | Jim Aird | Montesa | 10 |
| 10 | Terry Challinor | Sprite | 10 |

## Referències

* ↑ Berry 2011: «Overview of the British Motocross Championships 1951 - 1975» p. 10-11
* ↑ Berry 2011: «British Motocross Champions 1966-74» p. 13
* «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
* Berry, Ian. Out Front! British Motocross Champions 1960-1974 (en anglès). High Wycombe: Panther Publishing, 2011. ISBN 978-0-9564975-3-6.
# Esteve Orriols i Sendra

Esteve Orriols i Sendra (Vilanova i la Geltrú, 25 de juliol de 1953 - 7 de gener de 2016) fou un advocat i polític català.

## Biografia

Llicenciat en dret per la Universitat de Barcelona, era membre del Col·legi de Procuradors dels Tribunals de Barcelona. Col·laborava habitualment en la premsa local i comarcal de Vilanova i la Geltrú i del Garraf.
Va ser membre dels Minyons Escoltes. Era membre de la Unió Vilanovina dels Cors de Clavé, soci del Foment Vilanoví i de la Confraria del Sant Crist de la Geltrú, casteller i membre de la Junta dels Bordegassos de Vilanova. Era un dels membres fundadors de l'Associació de Veïns de la Geltrú. Exjugador d'hoquei sobre patins del Club Patí Vilanova, va ser campió infantil d'Espanya amb el club i fundador del Trofeu Primavera. Fou soci del Club de Futbol Vilanova i la Geltrú.
Membre d'Òmnium Cultural i d'Amnistia Internacional. Va participar en l'Assemblea Democràtica de Vilanova (1971) i en el Congrés de Cultura Catalana. Responsable del Grup d'Estudiants de l'Assemblea de Catalunya. Afiliat el 1970 al Partit Socialista d'Alliberament Nacional (PSAN), el 1972 va ingressar en el Moviment Socialista de Catalunya (MSC) i el 1977 es passà a Convergència Democràtica de Catalunya (CDC).
Regidor des del 1979 de l'Ajuntament de Vilanova i la Geltrú, en va ser alcalde entre 1992 i 1999, exceptuant el període 1993-1994 per l'acord d'alternança en el poder amb Iniciativa per Catalunya (IC). També va ser membre del Consell comarcal del Garraf (1983-1991). Diputat provincial a la Diputació de Barcelona del 1979 al 1983, en va integrar la Comissió de Govern (1980-1983). També va ser /diputat per Convergència i Unió a les eleccions al Parlament de Catalunya de 1984, 1988, 1992, 1995, 1999, 2003, 2006. Va ser president de la Comissió de Benestar Social del Parlament de Catalunya fins al 2008 quan va ser nomenat membre del Consell de l'Audiovisual de Catalunya.
Va morir la matinada del 7 de gener del 2016 a causa d'una greu malaltia.

## Referències

* 1 2 3 4 «Mor l'exalcalde de Vilanova i la Geltrú, Esteve Orriols». NacióDigital.com, 07-01-2016. [Consulta: 10 gener 2016].
* 1 2 «Mor l'exalcalde de Vilanova i la Geltrú Esteve Orriols». Vilaweb.cat, 07-01-2016. Arxivat de l'original el 2017-11-28. [Consulta: 10 gener 2016].
* ↑ Lleó, Jordi «Mor Esteve Orriols, exalcalde de Vilanova i la Geltrú». Diari de Vilanova, 07-01-2016 [Consulta: 7 gener 2016].

## Enllaços externs

* Esteve Orriols al web del Parlament de Catalunya
* Biografia al web de l'ajuntament de Vilanova
# Les ribes del Marne

Les ribes del Marne (francès: Les Bords de Marne) és una pintura a l'oli sobre llenç realitzada entre 1888 i 1890 pel pintor francès Paul Cézanne. Es conserva en l'Ermitage de Sant Petersburg.
Cézanne solia anar al camp, on podia trobar la inspiració i els temes per a les seves obres. La pintura representa una casa de camp, al llarg de la ribera del Marne, el riu que corre a través de l'Illa de França.
El pintor Albert Gleizes té una obra amb el mateix tema.

## Referències

* ↑ «Ciudad de la pintura». [Consulta: 11 novembre 2011].
# Latrobe

Latrobe és una població dels Estats Units a l'estat de Pennsilvània. Segons el cens del 2000 tenia 7.634 habitants.

## Demografia

Segons el cens del 2000, Latrobe tenia 8.994 habitants, 3.966 habitatges, i 2.458 famílies. La densitat de població era de 1.509,8 habitants/km².
Dels 3.966 habitatges en un 25% hi vivien nens de menys de 18 anys, en un 48,1% hi vivien parelles casades, en un 11% dones solteres, i en un 38% no eren unitats familiars. En el 34,1% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,86.
Per edats la població es repartia de la següent manera: un 21,2% tenia menys de 18 anys, un 6,7% entre 18 i 24, un 27,2% entre 25 i 44, un 23% de 45 a 60 i un 21,8% 65 anys o més.
L'edat mediana era de 42 anys. Per cada 100 dones de 18 o més anys hi havia 83,2 homes.
La renda mediana per habitatge era de 33.268 $ i la renda mediana per família de 42.168 $. Els homes tenien una renda mediana de 31.802 $ mentre que les dones 22.227 $. La renda per capita de la població era de 18.208 $. Entorn del 6,5% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Latrobe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Latrobe». American Fact Finder. Oficina del Cens dels Estats Units, 12-01-2010.